વોટ્સએપ એ હવે પોતાના પ્લેટફોર્મ પર ફેલાવવામાં આવી રહેલાં ફેક ન્યૂઝ અને અફવાને કાબુમાં લેવામાં માટે કમર કસી લીધી છે. મેસેજિંગ એપ વોટ્સએપ એક નવા ફીચરની ટેસ્ટિંગ કરી રહ્યું છે. આ ફીચરનું નામ Suspicious Link Detection ફીચર છે. જેની મદદથી વોટ્સએપ યૂઝર્સ સ્પૈમ લીંક અને શંકાસ્પદ વેબસાઈટ્સ પર ક્લિક કરવા અને એને ફોરવર્ડ કરવાથી બચી શકશે. હાલ આ વોટ્સએપના બીટા વર્જન 2.18.204 માટે રજૂ કરાયું છે. ભવિષ્યમાં એને વોટ્સએપના તમામ યૂઝર્સ(વપરાશકાર) માટે લોન્ચ કરવાની આશા રાખવામાં આવી રહી છે.